70 142/2022

**Designteori 2** eller **GK4 Design Theory** (70 153 GK5) var verdt 6 studiepoeng. Fagansvarlig var Lise Amy Hansen. Se studieplanen her.

## Formål

Kurset gir en grunnleggende introduksjon til designteori i dag. Design settes inn i større kontekster, hvor designs tverrfaglige problemstillinger blir diskutert og satt i sammenheng med studentenes erfaringer og behov som designere.

Kurset gir innsikt i teoretiske og metodiske tilnærminger relevante for designfaget gjennom foredrag og diskusjoner, samt praktiske og skriftlige oppgaver. Foredragene - også gjennom gjesteforedrag - vil ta studentene gjennom designarbeider, metoder og strategier for å anvende teori i sitt eget virke som designere. Oppgaver blir om mulig relatert til studioarbeidet, som løper samtidig.

Kurset vil gi et designteoretisk grunnlag med fokus på hovedtemaene: teori for design, artikulasjon, semiotikk, estetikk, etikk og ansvar, inkludering og bærekraft. Hvert tema vil gi informerte utgangspunkter til videre studie i et variert og ekspansivt designfagfelt. Debatter inviterer og utfordrer studentene til selvstendig refleksjon om designfaget utover studiopraksis.

## Læringsutbytte

### Kunnskaper

* Studentene skal ha kunnskap om sentrale underliggende og kontekstuelle temaer i designfaget, om sentrale personer og tekster og om designarbeider og designere som omhandler disse.
* Kurset vil utfordre og bevisstgjøre studentene som fremtidens designere ved å problematisere deres rolle.
* Vi diskuterer designfaget i forhold til inkludering, etisk ansvar og samfunnsmessig innvirkning.

### Ferdigheter

* Studentene skal være i stand til å sette spesifikke designoppgaver i en større kontekst og se relevansen av designteoretiske temaer i eget virke.
* Utvikle en egen stemme og en kritisk tilnærming til dagens og fremtidige problemstillinger.
* Kunne kommunisere reflektert i debatt, visuelt og skriftlig.

### Generell kompetanse

* Etter endt kurs skal studenten forstå det teoretiske underlaget for grunnleggende designprosesser og metoder.
* Studenten skal få en forståelse og innsikt i oppbygging av ulike retningene i designfaget.
* Studentene skal ha en forståelse for at det finnes ulike tilnærminger til designfaget (historisk, kultur, etisk, metodisk, teknisk, økonomisk m.m.).
* Studentene skal kunne forholde seg til et sammensatt standpunkt i designfaget og kunne se sitt eget faglige ståsted og utøvelse i perspektiv.

## Undervisning

Forberedende lesing, foredrag (fra interne og eksterne) med oppfølgene oppgaver (individuelle og i plenum, praktiske og skriftlige), diskusjoner, korte presentasjoner, samt strukturert debatt.

## Arbeidskrav

Kurset har tilgjengelig litteratur i Lento, eventuelt også på Moodle.

* **Påkrevde øvinger**. Obligatorisk innleveringer av en del mindre skriftlige oppgaver underveis i kurset. Alle oppgaver må være levert for å bli sensurert i kurset.
* **Individuell prosjektoppgave**. Et avsluttende obligatorisk essay på slutten av kurset må leveres. Essayet vil inneholde elementer fra hele kursets pensum. (Karakterskala A-F).

## Fravær

Det forventes oppmøte på forelesninger, workshops og annen kursaktivitet for øvrig.

Det må påregnes at undervisning og veiledning, helt eller delvis, legges i tråd med til enhver gjeldende Covid-19 restriksjoner. Digitalt oppmøte er forventet på lik linje med fysisk tilstedeværelse.

## Pensum

Kurset har tilgjengelig litteratur i Lento, eventuelt også på Moodle.